VIIENDA KOOSSEISU

OTSUS

Haapsalu,								31. oktoober 2008 nr 
									Eelnõu

Haapsalu Linnavolikogu 30.05.2008 otsuse nr 214 
„Arendusprojekti „Haapsalu kultuurikeskuse rekonstrueerimine“ 
omafinantseerimise tagamine ja rekonstrueerimistööde hanke korraldamine“ 
muutmine

Võttes aluseks Haapsalu linna arengukava 2007-2011 a, Haapsalu linnavalitsuse poolt esitatud eeltaotluse investeeringutoetuse saamiseks meetmest „Kohalike avalike teenuste arendamine“ ja Kultuuriministeeriumi 14.01.2008 kirja nr 10.3-12/3681 „Haapsalu Kultuurikeskuse renoveerimise finantseerimine“, Kultuurikeskuse rekonstrueerimistööde teostamiseks läbi viidud riigihanget ning juhindudes kohaliku omavalitsuse korralduse seaduse § 6 lg 1, § 22 lg 1 p 8, Haapsalu põhimääruse § 12 lg 1 p 8 ning haldusmenetluse seadusest, Haapsalu Linnavolikogu otsustab:

1. Muuta otsuse punkti 1 ja sõnastada see alljärgnevalt:

1.1	„1. Lubada Haapsalu Linnavalitsusel garanteerida meetme „Kohalike avalike teenuste arendamine” investeeringutoetuste vahenditest 2008-2010 teostatava Haapsalu kultuurikeskuse rekonstrueerimistööde omaosalus maksimaalselt summas 32 450 000 krooni.“

2. Otsus jõustub teatavaks tegemisega

3. Otsuse peale võib esitada kaebuse Tallinna Halduskohtule 30 päeva jooksul otsuse 		teatavakstegemisest

Andreas Rahuvarm
Volikogu esimees

SELETUSKIRI
Eelnõule „Haapsalu Linnavolikogu 30.05.2008 otsuse nr 214 „Arendusprojekti „Haapsalu kultuurikeskuse rekonstrueerimine“ omafinantseerimise tagamine ja rekonstrueerimistööde hanke korraldamine“ muutmine“

Haapsalu Linnavalitsuse poolt on läbi viidud Haapsalu kultuurikeskuse rekonstrueerimise ehitusprojekti hange, mille võitis AS Skanska pakkumine summas 64 870 841 krooni (Haapsalu Linnavalitsuse korraldus 29. august 2008 nr 591). Lisaks tuleb 2009. a kevadel läbi viia lavatehnoloogia hange, mille kalkuleeritud eelarve on 1 618 960 krooni. Lisaks ehitusele ja lavatehnoloogia paigaldamisele on sisse ostetud teenus ehitusprojekti juhi ja omanikujärelvalve teostamiseks kokku summas 920 115 krooni. Kokku on projekti eeldatav kogumaksumus 67 409 916 krooni. Ehitustööd on vastavalt hanke tulemusele plaanis läbi viia perioodil 2008 IV kvartal - 2009.a detsember. Kogu projekt peab lõppema 2010.a I kvartalil.

Rekonstrueerimistööde finantseerimiseks koostas linnavalitsus eeltaotluse investeeringutoetuse saamiseks meetmest „Kohalike avalike teenuste arendamine“. Seoses eeltaotluse rahuldamise otsusega (Vabariigi Valitsuse korraldus nr 241 29.mai 2008) on Haapsalu Linnavalitsusel õigus esitada toetuse saamiseks samasse programmi põhitaotlus, planeeritud toetuse summa on 35 000 000 krooni.

Täiendavalt taotles linnavalitsus kultuurikeskuse remondiks toetust Kultuuriministeeriumilt.
Vastuseks saime 14.01.2008 kirja, kus ministeerium lubab projekti täies mahus realiseerimisel investeeringu toetust 2008 aastal 1 800 000 krooni ja aastatel 2009-2015 veel summas 14 000 000 krooni. Programmi menetlejad loevad seda otse linna eelarvesse suunatud toetuseks ega fikseeri seda põhitaotluse esitamisel kaasfinantseeringuna. Vastavalt programmi määrusele tuleb tõsta linna omafinantseeringu garanteerimise otsust projekti tegelike kulusummadeni. Eelmise otsuse kohaselt oli garantii summa 32 300 000 krooni.

Garantii omaosaluse tagamiseks on vajalik esitada lõpliku investeerimistoetuse taotluse juurde.

Linnavalitsus teeb ettepaneku eelnõu otsusena vastu võtta.

Martin Schwindt
Aselinnapea